Okresná prokuratúra Bratislava IV 
Saratovská 1/A, 844 61 Bratislava 4

Sp. zn. : 1 Pv 1065/10/1104	Bratislava IV, 13.1.2014
EEČ : 2-11-31-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Bratislava IV
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX IV zo dňa 19.7.2012, spisová značka 1 Pv 1065/10/1104, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Vo veci bolo vedené OKP OR PZ XXXXX IV pod č.v.s. ORP-718/2-OVK-B4-2010 trestné stíhanie pre prečin ohrozovania mravnej výchovy mládeže podľa § 211 ods.1 písm.b), ods.3 písm.a) Tr.zák., ktorého sa dopustila na tom skutkovom základe, že ako matka maloletej XXXXX nar. XXXXX, bytom XXXXX, XXXXX zanedbávala svoje rodičovské povinnosti tým, že nedohliadala na riadnu povinnú školskú dochádzku a prípravu na vyučovanie maloletej na XXXXX škole so sídlom v XXXXX čo sa prejavilo v zhoršení jej prospechu, nepripravenosti na vyučovanie a dochádzke, kedy v šk.roku 2005/2006 mala 58 neospravedlnených vyučovacích hodín, v šk.roku XXXXX mala 121 neospravedlnených vyučovacích hodín, v šk.roku XXXXX mala 144 neospravedlnených vyučovacích hodín, v šk.roku XXXXX mala 600 neospravedlnených vyučovacích hodín, v šk.roku XXXXX mala 733 neospravedlnených vyučovacích hodín, pričom sa nezúčastňovala triednych aktívov, zo strany školy ju bolo potrebné vyzývať na plnenie povinností zákonného zástupcu,  pričom ani napriek opakovaným upozorneniam zo strany pedagogických pracovníkov a pracovníkov UPSVaR XXXXX, nedošlo k zlepšeniu prospechu a dochádzky u dcéry XXXXX 

Uznesením prokurátora Okresnej prokuratúry XXXXX IV zo dňa 19.7.2012, spisová značka 1 Pv 1065/10/1104, bola určená obvinenej skúšobná doba v trvaní 12 mesiacov.
Odôvodnenie:
	Uznesením prokurátorky Okresnej prokuratúry XXXXX IV sp.zn. 1 Pv 1065/10-24 zo dňa 19.07.2012  bolo podľa § 216 ods. 1 Trestného poriadku podmienečne zastavené trestné stíhanie obvinenej XXXXX pre prečin ohrozovania mravnej výchovy v zmysle § 211 ods.1 písm.b), ods.3 písm.a) Tr.zák., pričom v tomto uznesení bola zároveň obvinenej podľa §  216 ods. 2 Trestného poriadku určená skúšobná doba podmienečného zastavenia trestného stíhania v trvaní 12 mesiacov. 
 Skúšobná doba začala obvinenej plynúť právoplatnosťou uznesenia o podmienečnom zastavení trestného stíhania, teda dňom 03.11.2012.
Po uplynutí skúšobnej doby boli na obvinenú XXXXX zabezpečené správy a posudky za účelom ďalšieho rozhodnutia vo veci, pričom boli zistené nasledovné skutočnosti.
Obvinená je od 24.07.2013 zamestnaná v spol. XXXXX XXXXX a to v predajni v XXXXX ako XXXXX Zo správy od zamestnávateľa vyplýva, že jej pracovná morálka je dobrá, sú s ňou spokojní a plánujú jej predĺžiť pracovný pomer na dobu neurčitú. V období od XXXXX bola zamestnaná v spoločnosti XXXXX
 
Z výpisu registra priestupkov obvinenej vyplýva, že nebola riešená v priestupkovom konaní na odbore všeobecnej vnútornej správy Obvodného úradu v XXXXX. 
Z odpisu registra trestov vyplýva, že počas skúšobnej doby nespáchala žiadny novší trestný čin, z lustrácie v systéme AVÍZO vyplýva, že v súčasnosti nie je trestne stíhaná. Z miesta trvalého bydliska neboli k jej osobe zistené žiadne negatívne skutočnosti. 
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.
Zo skutočností vyššie uvedených vyplýva, že obvinená XXXXX  splnila podmienky pre rozhodnutie o svojom osvedčení sa. Počas skúšobnej doby nespáchala žiadny trestný čin, ani priestupok, nedopustila sa žiadneho protispoločenského konania, možno teda konštatovať, že viedla život riadneho občana.  
	Vzhľadom na tieto skutočnosti som rozhodla tak, ako je uvedené vo výroku tohto uznesenia

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lucia Machalová
prokurátorka